Държавен вестник, бр. 74, 2016 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  74
(2) При условията и по реда на тази наредба, 
без да заплащат обучението си, се приемат и 
ученици – граждани на държави – членки на 
Европейския съюз, на страна по Споразуме-
нието за Европейското икономическо прос-
транство или на Конфедерация Швейцария.
Чл. 13. (1) Чуждестранни граждани извън 
случаите на чл. 12 могат да се приемат над 
утвърдения държавен план-прием след успеш-
но полагане на приемен изпит по съответния 
вид спорт и заплащане на обучението.
(2) Размерът на средствата, които заплащат 
чуждестранните граждани в държавните и 
общинските спортни училища, се утвърждава 
от министъра на образованието и науката.
(3) Броят на учениците по ал. 1 не може 
да бъде повече от трима за всяка паралелка.
(4) Учениците, приети по реда на чл. 12 и 
чл. 13, ал. 1, получават състезателни права след 
картотекиране от спортен клуб в лицензирана 
спортна организация по съответния вид спорт.
Раздел IV
Преместване на учениците
Чл. 14. (1) Преместване на ученик в спорт-
но училище e всeки случай на постъпване в 
спортно училище на ученик, който се обучава 
в друго училище според вида и подготовка-
та, в друга паралелка или група по спортна 
подготовка на същото или в друго спортно 
училище.
(2) Ученици могат да се преместват при 
наличие на свободни места по съответния 
вид спорт в приемащото спортно училище.
(3) За свободни места се считат местата 
по утвърдения държавен план-прием, които 
включват:
1. незаетите места;
2. освободените през учебната година места.
(4) Свободните места се обявяват от ди-
ректора в тридневен срок от освобождаването 
им на сайта на училището, на видно място 
в училището и в регионалното управление 
на образованието.
Чл. 15. Редът и условията за преместване 
се прилагат за ученици от V до ХІІ клас в 
държавните и общинските спортни училища.
Чл. 16. (1) Учениците могат да се премест-
ват, както следва:
1. от V до ІХ клас включително – не по-
късно от 30 учебни дни преди края на всеки 
учебен срок;
2. в Х клас – не по-късно от 30 учебни дни 
преди края на първия учебен срок при смяна 
на професия и вид спорт и 30 учебни дни 
преди края на всеки учебен срок по същата 
професия и вид спорт; 
3. в XI клас – не по-късно от 30 учебни дни 
преди края на всеки учебен срок по същата 
професия и вид спорт;
4. в XII клас – не по-късно от 30 учебни 
дни преди края на първия учебен срок по 
същата професия и вид спорт.
(2) Учениците от XI клас могат да се 
преместват след успешно завършен клас при 
смяна на профил или професия, в случай че 
са национални състезатели по вида спорт, 
по който ще се обучават за придобиване на 
професионална квалификация в приемащото 
спортно училище.
(3) Участието в национален отбор се удос-
товерява със служебна бележка, издадена от 
съответната лицензирана спортна федерация.
(4) Преместване без спазване на изисква-
нията на ал. 1 и преместване след успешно 
завършен XI клас при смяна на профил или 
професия се разрешава:
1. от министъра на младежта и спорта след 
представяне на документи, удостоверяващи 
причините – за държавните спортни училища;
2. от началника на регионалното управле-
ние на образованието след представяне на 
документи, удостоверяващи причините – за 
общинските спортни училища. 
(5) При различие между училищните учеб-
ни планове учениците полагат приравнителни 
изпити при условия и по ред, определени от 
приемащото училище.
Чл. 17. (1) Учениците се преместват при 
спазване на следните условия и ред: 
1. подаване на заявление, подписано от 
родителя/настойника и/или ученика, до ди-
ректора на приемащото училище;
2. в срок 5 работни дни след постъпване 
на заявлението директорът на училището 
назначава комисия и провежда изпит за 
проверка на способностите.
(2) Изпитът по съответния спорт се про-
вежда съгласно чл. 10, ал. 3.
(3) При успешно положен изпит в срок до 
три работни дни от полагане на изпита дирек-
торът на училището издава служебна бележка, 
с която потвърждава записването на ученика.
(4) Служебната бележка и заявлението за 
преместване се представят на директора на 
училището, от което се премества ученикът.
(5) До 3 работни дни директорът на учи-
лището, в което се е обучавал ученикът, 
предоставя на родителя/настойника и/или 
ученика удостоверение за преместване, копие 
на училищния учебен план, копие на личния 
картон на ученик в гимназиален етап.
(6) В срок до 3 работни дни от получаване 
на удостоверението за преместване родителят/
настойникът и/или ученикът представя полу-
чените документи за записване на ученика в 
приемащото спортно училище.
(7) Директорът на приемащото училище 
в срок до 5 работни дни от представяне на 
документите определя със заповед условията 
за приемане на ученика и връчва заповедта 
на родителя/настойника и/или ученика. Роди-
телят/настойникът и/или ученикът подписва 
декларация за съгласие с различията в учебния 
план в приемащото училище и провеждането 
на приравнителни изпити, ако има такива.
(8) В същия срок директорът на приема-
щото училище информира писмено директора 
на училището, от което идва ученикът, за 
неговото записване.